
Delnice, 02.lipnja. 2026.


ZAPISNIK S 21. SJEDNICE MJESNOG ODBORA DELNICE

Dnevni red:
1. Usvajanje zapisnika sa 20. sjednice Mjesnog odbora Delnice
2. Organizacija podnošenja Peticije protiv rada kamenoloma „Ciganska dražica“  Gradskom vijeću Grada Delnica
3. Razno

Prisutni:
Goran Crnković (HDZ)
Dario Zetović (HDZ)
Ivan Piškor (HS)
Hrvoje Ljubobratović (SDP)
Matteo Komadina (HDZ)
Odsutni:
Nikolina Štimac  (HDZ)
Tomislav Kezele (HSP)
Sjednica je započela u 17:00 sati.

1. Usvajanje zapisnika sa 20. Sjednice Mjesnog odbora Delnice
Zapisnik sa 20. Sjednice Mjesnog odbora Delnice je jednoglasno prihvaćen.

2. Organizacija podnošenja Peticije protiv rada kamenoloma „Ciganska dražica“  Gradskom vijeću Grada Delnica
Peticija sa potpisivanjem kreće 08. lipnja te će trajati 2 tjedna do 21 lipnja, u skladu sa mogućnostima organizirati ćemo dnevna dežurstva od 10:00 do 12:00 na prostoru  delničke tržnice, kroz obilaske pod navodnicima „od vrata do vrata“  a o svemu će javnost  biti informirana kroz medije i društvene mreže, šta je i zakonska obaveza.

3. Razno
Predsjednik Mjesnog odbora Goran Crnković obavijestio je vijećnike da je nakon emisije na Radiju Gorski kotar „Kava sa gradonačelnikom“, koja je bila 29.05.2026. u kojoj je gradonačelnik Igor Pleše iznio niz neistina i laži kako na rad Mjesnog odbora Delnice, tako i njega osobno, bio na radiju i pročitao demanti na iste izjave.
Demanti će biti objavljen u emisiji „Kava sa gradonačelnikom“ koja će biti emitirana 04. lipnja 2026.
Demanti prenosimo u cijelosti; 
Osvrnuo bi se na istup gradonačelnika od petka 29. svibnja u vašoj emisiji, a šta se tiče rada Mjesnog odbora i mene samog u kojoj je iznio niz netočnih izjava i laži.
1. Gradonačelnik je izjavio da je pisao prigovore kao fizička osoba i kao gradonačelnik dan nakon kako on to zove tribine u radničkom domu
· Ovim putem ga pozivam da javnosti predoči te njegove prigovore sa datumom kada su poslani.
2. Druga stvar koju gradonačelnik spominje je da je Mjesni odbor krenuo o priču prije 6 mjeseci, obećavajući peticiju, pa se sad izvlače da im Grad ne pruža podršku, valjda administrativnu podršku u pripremanju pitanja, valjda su građani Delnica glupi pa treba grad napisati pitanje da bi se krenulo u skupljanje peticije.
· Građani Delnica i i vijećnici Mjesnog odbora Delnica nisu glupi, a Mjesni odbor je na 18. sjednici, 18. veljače donio jednoglasno zaključak da se prema gradskim službama uputi upit o pravnoj valjanosti prema ministarstvu kako bi peticija trebala glasiti, te su zamoljene stručne službe da o tome obavijeste Mjesni odbor.
· Unatoč tome šta kako  i gradonačelnik u svojim mailovima i zabilješci sa sastanka održanog 19.05.2026. i sam priznaje da se više puta razgovaralo o tome i da Mjesni odbor vrši uporno inzistiranje o pokretanju peticije i izjašnjavanju Gradskog vijeća o istoj, kako i dalje nismo dobili nikakva objašnjenja, a prošla su puna 2 mjeseca na 19. sjednici održanoj 20. travnja u dnevni red uvrštena je Odluka o pokretanju peticije.
· Na dan Sjednice dobili smo mail od gradonačelnika u kome se Mjesni odbor proziva  citiram dio maila: da upornim inzistiranjem da se
Gradsko vijeće izjasni da li je za ili protiv kamenoloma kod mene se budi sumnja u poštene namjere Mjesnog odbora Delnice i iskrenu želju da peticija građana uspije. Putem koji uporno ide mjesni odbor peticija neće uspjeti, a građani će biti obmanuti jer njihov potpis neće vrijediti.
· Peticija može i mora ići prema višim instancama (Ministarstvo gospodarstva ili direktno Predsjednik Vlade) koje jedine mogu zaustaviti ovu priču ako tako odluči većina građana naselja Delnice. Ne znam što ovdje nije jasno i zašto vi uporno inzistirate da vijeće donese odluku koju po zakonu ne smije??
· Grad Delnice i ja osobno ćemo dati sve od sebe da što više građana dobije informaciju o peticiji. *Veću težinu bi imalo raspisivanje referenduma, te vas molim i da o tome razmislite na vašem sastanku. 
· Nakon kraće rasprave, vijećnik HS-a Ivan Piškor predložio je da se prihvati prijedlog Grada Delnica i gradonačelnika te se krene u proces pokretanja referenduma, sa referendumskim pitanjem koje bi trebale složiti pravne službe Grada Delnica, šta je jednoglasno prihvaćeno.
· Prije toga tražilo se od Gradskih službi da se da odgovor u kojem roku je moguće organizirati referendum i kako bi se osigurala financijska sredstva.

3. Gradonačelnik spominje da  HDZ ima većinu u Mjesnom odboru, pa neka građani sami procijene?
-Istina HDZ ima većinu u Mjesnom odboru sa 4 vijećnika, ali u Mjesnom odboru je još i vijećnik HS-a, vijećnik HSP-a i vijećnik njegovog SDP-a, a sve odluke Mjesnog odbora šta se tiče kamenoloma „Ciganska dražica“ su bile donesene JEDNOGLASNO, pa sada neka gradonačelnik sam procijeni svoju izjavu.
4.  Gradonačelnik spominje da se prigovori na Studiju utjecaja na okoliš mogu još uvijek slati?
- čudi me da gradonačelnik nije upoznat da su se prigovori mogli slati do 07. siječnja 2026. a  pohvalio se da je i sam poslao isti.
5. Spominje da je obilazio profesore i institucije na temu referenduma i da su uspjela samo dva te da po njegovom mišljenju bez veze je baciti 15 ili 20 tisuća eura, a kako on kaže obzirom da je bilo „samo 100 ljudi  od upisanih 5000 a ne 150  u Radničkom kako je objavio Mjesni odbor“, ljudi nisu zainteresirani za priču kamenoloma.
- žao mi je da gradonačelnik kao prvo nije upoznat sa činjenicom da je na području Mjesnog odbora Delnice za koji se i održala otvorena sjednica Mjesnog odbora ima nešto više od 3512 birača, da je bilo i 100 ljudi, a bilo je 172 , vidio je koliko je nezadovoljstvo vladalo, ako je spreman kao gradonačelnik napraviti sve da se kamenolom zaustavi zašto ne i „baciti 15 ili 20 tisuća eura“ na referendum?
A koliko ljudi nisu zainteresirani vidjeti će nakon predaje potpisa peticije.
6. Meni najdraža izjava- laž, kaže da se peticija ne šalje  na Gradsko vijeće jer ono ne može puno odlučiti, nego premijeru Plenkoviću.
Kada je kako kaže to spomenuo predsjedniku Mjesnog odbora on me čudno pogledao i rekao briga predsjednika za građane Grada Delnica – dno – dna- to je rečeno pred par ljudi – citat gradonačelnika.
Koliko moraš biti jadan tako nešto izjaviti, izvaditi iz konteksta moj odgovor gradonačelniku  da se uporno izbjegava da  peticija o početku rada kamenoloma kojom građani Grada Delnica predlažu traže ostvarenje svojega prava o pitanjima iz samoupravnog djelokruga Grada Delnica, mora po zakonu i Odluci o načinu podnošenja prijedloga i peticija Gradskoj vijeća Delnica ići na isto,  a ne direktno premijeru, da premijer sigurno neće mijenjati prostorni plan, već se to jedino može napraviti kroz izmjenu prostornog plana Županije u kome je planu i sam kamenolom a na prijedlog izmjene prostornog plana Grada Delnica koje donosi Gradsko vijeće.
Kako kaže Mjesni odbor mora biti prva stanica za pokretanje peticije kako je obećao predsjednik.
I to je istina, Mjesni odbor je jedini koji je pokrenuo inicijativu, za razliku od gradonačelnika ili Gradskog vijeća koji su isto tako imali tu mogućnost.
A za Javnost, peticija nije bila ni potrebna, gradonačelnik ima većinu u gradskom vijeću, moglo se staviti pitanje na dnevni red i siguran sam da bi većina vijećnika diglo ruku za izmjenu prostornog plana šta se tiče kamenolom.
Zašto to nije napravio, nego samo daje izjave da se više ništa ne može napraviti, neka sam objasni građanima.
Mjesni odbor nema zakonske ovlasti zatvoriti kamenolom. 
Samim time oštro odbacujemo optužbe za nerad i pasivnost po pitanju problematike kamenoloma.
Prebacivanje odgovornosti na volontere u Mjesnom odboru smatram pokušajem skretanja pažnje s izostanka konkretnih akcija s gradonačelnikove strane, a ako je nešto pravno poduzeo neka to dokaže dokumentacijom.
A kako je i sam upoznat, VRLI Mjesni odbor počinje skupljati potpise peticije.
Meni osobno je žao šta smo vjerovali raznim obećanjima, koja su dovela do odgađanja pokretanja peticije , ali  to sve u nadi da se nađe najbolje rješenje da se riješi situacija sa kamenolomom.
Isto mi je žao da mediji nisu uopće popratili sve to kroz rad Mjesnog odbora unatoč pozivu na početku od Radničkog doma, već se stalno spominje Mjesni odbor kroz razgovore sa gradonačelnikom, bez da se ikada tražila bila kakva izjava od bilo kojeg člana Mjesnog odbora ili mene kao predsjednika.
Kraj demantija.
Goran Crnković izvijestio je vijećnike i održanoj akciji čišćenja i uređenja delničkog Potoka održanoj 09. svibnja 2026.
Unatoč slabom odazivu, smatra da je akcija bila uspješna jer se odradio ogroman posao.
Očišćen je rezervoar od naslaga mulja, pokošen veliki dio okoliša, popravljen dio ograda, očišćen okoliš od smeća i starih paleta.
U dogovoru sa Vatrogascima Delnica dogovoreno je da će oni još isprati cijevi koje vode od rezervoara do šterne kako bi voda neometeno tekla.
[bookmark: _GoBack]Na akciju je od predviđenih 500 eura potrošeno nepunih 200 eura.

Sjednica je završila u 18:20 sati.

Zapisnik sastavio:						Predsjednik Mjesnog odbora Delnice
Goran Crnković							Goran Crnković

